**הסכם למתן הלוואה לעמית בקרן השתלמות** **(בתקופת התפרצות נגיף הקורונה)**

פרעון בקיזוז מהיתרה בקרן ההשתלמות

שנערך ונחתם מיום \_\_\_\_\_\_\_\_\_\_\_\_ לחודש \_\_\_\_\_\_\_\_\_\_\_\_ שנת \_\_\_\_\_\_\_\_\_\_\_

בין: מנורה מבטחים פנסיה וגמל בע"מ (להלן: "**החברה**")

לבין:      , ת.ז.      , מרח'       מס'      ,       (להלן: "**הלווה**")

**הואיל** והלווה הינו עמית ב"מנורה מבטחים השתלמות" (להלן: "**קרן ההשתלמות**"), בחשבון מספר       שהינה נזילה או תהיה נזילה בתוך 12 חודשים ממועד חתימת ההסכם;

**והואיל** והלווה ביקש מהחברה להעניק לו הלוואה מנכסי קרן ההשתלמות (להלן: "**ההלוואה**");

**והואיל** ובכפוף למתן הסכמת החברה בכתב לאחר חתימת הסכם זה ע"י הלווה ובנפרד ממנו, החברה תעניק מכספי קרן ההשתלמות ללווה הלוואה בסכום ובתנאים המפורטים להלן, בהתאם לכללים שקובעת החברה מעת לעת ובכפוף להוראות הדין החלות על הלוואות עמית מקופת גמל;

**לפיכך הוסכם, הוצהר והותנה בין הצדדים כדלקמן**:

1. המבוא להסכם זה ונספחיו מהווים חלק בלתי נפרד הימנו.
2. **סכום ההלוואה** - החברה תעניק ללווה הלוואה מכספי קרן ההשתלמות בסך 10,000 ₪ בלבד, לחשבון בנק מס' חשבון       בסניף       של בנק  על שמו של הלווה.
3. **מסלול ההלוואה** - ההלוואה תינתן במסלול "גרייס מלא" לתקופה של 12 חודשים מיום מתן ההלוואה. קרן החוב תיפרע בתשלום אחד בסוף תקופת ההלוואה הנ"ל על דרך של **הפחתת (קיזוז) סכום קרן ההלוואה מהיתרה בקרן ההשתלמות.**

הלווה מאשר, כי הובהר לו שהפחתת (קיזוז) סכום הקרן מחשבונו של הלווה בקרן ההשתלמות תגרום לחסימת חשבונו להפקדות נוספות (והפקדות חדשות יופקדו בחשבון חדש שייפתח ע"ש הלווה).

על אף האמור לעיל, הלווה יהיה רשאי להקדים את פירעון ההלוואה, בכפוף להגשת בקשה בכתב. החברה פוטרת את הלווה מעמלת פירעון מוקדם בגין הלוואה זו. פירעון טרם המועד הקבוע בהסכם, יבוצע בתוך 30 יום מאישור החברה בכתב.

1. **שיעור הריבית והטבת ריבית** - ההלוואה תישא ריבית בשיעור שנתית של פריים, כהגדרתה בבנק ישראל (נכון למועד זה על 1.60%), היינו ריבית ממשית שנתית בסך של 160 ₪ נכון למועד זה. מאחר שההלוואה ניתנת בתקופת התפרצות נגיף הקורונה, ועקב התפרצות זו, החברה היא שתישא במלוא הריבית בגין ההלוואה, ותעביר את סכום הריבית לקרן ההשתלמות במקומו של הלווה.
2. **עיכבון וקיזוז**
   1. להבטחת תשלום ההלוואה ופירעון כל הסכומים המגיעים ושיגיעו מהלווה ע"פ הסכם זה, החברה תהא רשאית לזקוף בכל עת את הכספים שיגיעו ללווה ו/או ליורשיו ו/או למוטביו מקרן ההשתלמות, אגב משיכה ו/או העברה ו/או במועד הזכאות לביצוע משיכה, אף בלוא משיכה בפועל ו/או במועד זכאות לתשלום כלשהו מקרן ההשתלמות בהתאם לתקנונה, עד לגובה יתרת החוב בתוספת ריבית פיגורים (ככל שתהא בהתאם לתנאים הכלליים), הוצאות ועמלות כאמור לעיל, ולקזז את הסכום שזקפה מכל תשלום שישולם ללווה ו/או ליורשיו ו/או למוטביו מהיתרה בחשבונו של הלווה בקרן ההשתלמות (להלן: "**הכספים**").
   2. הלווה מצהיר ומאשר כי הובהר לו שלא יהיה רשאי למשוך את הכספים ו/או חלקם ו/או להעבירם לקרן השתלמות אחרת ו/או לעשות פעולות אחרות כלשהן בחשבונו בקרן ההשתלמות, כל עוד לא פרע את מלוא חוב ההלוואה, ללא קבלת הסכמת החברה לכך מראש ובכתב.
3. **תנאים כללים –** הלווה מאשר, כי לפני שחתם על הסכם זה קרא את הוראות התנאים הכלליים המפורטים **בנספח "א"** של ההסכם.
4. **הסכמה לבדיקת עיקולים** - נא בחור באחת מהאפשרויות:

אני נותן את הסכמתי לכך כי החברה תערוך בדיקה אם בחשבוני במוצרים המנוהלים על ידה רשומים עיקולים.

אני לא נותן את הסכמתי לכך כי החברה תערוך בדיקה אם במוצרים המנוהלים על ידה, רשומים עיקולים. ידוע לי כי אדרש לספק לחברה בטחונות ראויים לפי דרישתה, וככל שלא אספקם – בקשתי תידחה.

1. **הודעה בנוגע לקבלת חיווי אשראי -** אני יודע/ת ומאשר/ת כי לצורך בקשה לקבלת הלוואה מקרן ההשתלמות, מנורה מבטחים פנסיה וגמל בע"מ (להלן – "**החברה**") תפנה ללשכת אשראי, לפי חוק נתוני אשראי, תשע"ו – 2016 (להלן – "**החוק**"), לצורך קבלת חיווי בשאלה אם לתת לי הלוואה ולהתקשר עמי בהסכם ההלוואה (להלן -  "**חיווי אשראי**"). ידוע לי כי לשם קבלת חיווי אשראי, לשכת האשראי תגיש בקשה לבנק ישראל לקבלת נתוני אשראי לגבי (כהגדרתם בחוק נתוני אשראי), הכלולים במאגר נתוני האשראי המתנהל בבנק ישראל על פי החוק.

**اشعار بشأن استلام بيان الائتمان** - انني اعلم وأؤكد انه لغرض فحص طلبي للحصول على معلومات بشأن قرض او طلب للحصول على قرض من Menora Mivtachim pension and provident funds Ltd.  (المشار اليه فيما يلي – "الشركة" ) , وادارتها المستمرة, يجب على الشركة الاتصال بمكتب الائتمان,  بموجب قانون مكتب الائتمان (المشار اليه فيما بعد – "القانون" ) من اجل الحصول على إشارة الى ما اذا كانت ستقدم لي قرضاَ والدخول في اتفاقية قرض معي (المشار اليها فيما يلي – "اشعار ائتمان" ).

أدرك انه من اجل الحصول على إشارة ائتمان، سيقوم مكتب الائتمان بتقديم طلب الى بنك إسرائيل لاستلام بيانات الائتمان التي تخصني (كما هو محدد في قانون بيانات الائتمان)، والتي يتم تضمينها في قاعدة بيانات الائتمان التي يحتفظ بها بنك إسرائيل بموجب القانون.

|  |  |
| --- | --- |
|  | חתימת העמית הלווה |

**נספח "א" – תנאים כלליים**

1. **תנאים להעמדת ההלוואה לפרעון מיידי**
   1. בקרות אחד או יותר מהמקרים הבאים תהיה החברה רשאית להעמיד לפירעון מידי את סכום קרן ההלוואה (כפי שפורטו בהסכם ההלוואה): (א) לא היה ניתן לגבות את מלוא יתרת החוב במועד פרעון ההלוואה, מכל סיבה שהיא, והלווה לא הסדיר את תשלום החוב שבפיגור בתוך 7 ימים מיום שנדרש להסדירו; (ב) אם הלווה נפטר ו/או חדל להיות תושב הארץ; ג) אם יינתן כנגד הלווה צו כינוס נכסים ו/או הוא הוכרז כחדל פירעון ו/או יוכרז כפושט רגל ו/או ניתן בגינו צו שיקום כלכלי ו/או אם הלווה יגיע לידי פשרה או הסדר עם נושיו; (ד) אם ימונה כונס נכסים (זמני או קבוע) על רכוש הלווה או כל חלק ממנו; (ה) אם הלווה יבקש למשוך את הכספים המופקדים על שמו בקרן ההשתלמות ו/או את חלקם; (ו) אם הלווה יבקש להעביר את הכספים המופקדים על שמו בקרן ההשתלמות או כל חלק מהם לקרן השתלמות אחרת; (ז) אם יוטל עיקול כלשהן על כספי הלווה, לרבות על הכספים המופקדים על שם הלווה בקרן ההשתלמות או כל חלק מהם ו/או תעשה פעולה הוצאה לפועל כלשהי בקשר עימם; (ח) אם הלווה יוכרז כ"לקוח מוגבל" ו/או "לקוח מוגבל בנסיבות מחמירות" כהגדרתם בחוק שיקים ללא כיסוי, תשמ"א-1981; (ט) אם יראה לחברה, לפי שיקול דעתה, כי ארע מקרה הפוגע או העלול לפגוע ביכולותיו של הלווה ו/או בבטוחה כלשהי אותה קיבלה ו/או תקבל החברה מאת הלווה ו/או מאת אחר להבטחת התחייבויות הלווה כלפי החברה.

במקרה שהתקיים ס"ק (א) לעיל, תישא קרן החוב ריבית פיגורים של החשכ"ל (להלן: "**ריבית פיגורים**") עד לפירעונה המלא, והלווה יחויב בגין כל עמלה ו/או הוצאה שתיגרם לחברה בגין אי פירעון ההלוואה, לרבות בגין הוצאת תזכורות והתראות על פיגורים, דמי גבייה, מכתבים, שכר טרחת עורך דין, אגרות בית משפט והוצאה לפועל וכיו"ב, וכן כל הוראה אחרת שתהיה כרוכה באכיפתו של הסכם זה.

* 1. החברה תהא רשאית להשתמש בכל הזכויות הנתונות לה לפי הסכם ההלוואה ונספח זה ולפי הוראות הדין, לרבות בצעדים משפטיים שתמצא לנכון, בכדי לגבות את הכספים שמגיעים לקרן ההשתלמות, ובכלל זה לגבות הוצאות מכל סוג, לרבות לפי סעיף 1.1 לעיל, שהוא לשם מימוש זכיותיה.

1. **שונות**
   1. הלווה מתחייב לעשות כל פעולה ולחתום על כל מסמך שיהיה נחוץ, לפי שיקול דעתה של החברה, לקיום הוראות הסכם זה, על פי דרישתה הראשונה של החברה.
   2. החברה רשאית לזקוף כל סכום שקיבלה ו/או תקבל בכל אופן ודרך מאת הלווה ו/או עבור הלווה ו/או ממימוש בטוחות כלשהן, על חשבון חוב ההלוואה ו/או ההוצאות ו/או העלויות, הכול לפי שיקול דעתה הבלעדי.
   3. הצדדים מסכימים כי כל הרישומים בספרי החברה יהיו נאמנים עליהם וישמשו בכל עת כהוכחה בדבר סכומי החוב, ריבית הפיגורים, העמלות וההוצאות וכל יתר הפרטים הקשורים בהסכם זה ו/או הנובעים ממנו ויתקבלו כהוכחה בפני כל ערכאה משפטית, מוסדות בנקאיים, ציבוריים וממשלתיים, לשכת הוצאה לפועל או כל מוסד אחר כלשהו .
   4. כל ויתור, הנחה או ארכה מצד החברה לא יראה כויתור מצידה על זכויותיה, למעט אם נעשו בכתב.
   5. לבית הדין האזורי לעבודה בתל-אביב יפו תהא סמכות השיפוט המקומית והעניינית לדון בכל תביעה הנובעת מהסכם זה.
   6. כתובת הלווה היא כמפורט במבוא להסכם ההלוואה או כל כתובת אחרת בישראל עליה יודיע הלווה לחברה מעת לעת. כל הודעה שתשלח ללווה על ידי החברה בדואר רגיל לפי הכתובת הנ”ל, תיחשב כאילו הגיעה לתעודתה 72 שעות מאת הימסרה למשרד הדואר.
   7. במקרה של סתירה בין הוראות הסכם ההלוואה להוראות כל מסמך הנוגע לחשבון הלווה בקרן ההשתלמות תחולנה הוראות הסכם זה. הסכם ההלוואה ונספח זה הבאים בנוסף לכל התחייבות/הסכם הלוואה קודמים בין הלווה לחברה ואינם מחליפים או משנים או גורעים כל הוראה או התחייבות מהם.